Държавен вестник, бр. 7, 2013 г., стр. 35

БРОЙ  7	
Д Ъ Р Ж А В Е Н  В Е С Т Н И К 	
СТР.  35  
3. БДС EN ISO 11469:2003 Пластма­
си – „Обща идентификация и маркировка 
на продукти и пластмасови материали (ISO 
11469:2000)“.
(4) Еластичните компоненти и материали 
за МПС с тегло, по-голямо от 200 грама, 
се обозначават, като се прилага БДС ISO 
1629:2006 – „Каучук и латекс. Номенклатура“.
(5) Разпоредбите на ал. 1 не се прилагат 
за обозначаване на гумите на МПС.
Г л а в а  т р е т а
ЗАДЪЛЖЕНИЯ НА ИКОНОМИЧЕСКИТЕ 
ОПЕРАТОРИ 
Раздел I
Общи разпоредби
Чл. 7. Икономическите оператори съо­
бразно предмета си на дейност отговарят за:
1. създаването и функционирането на 
системи за събиране на всички ИУМПС на 
територията на страната и доколкото е тех­
нически възможно – на използваните части, 
отстранени като отпадък при ремонт на МПС;
2. изграждането и функционирането на 
площадки за събиране и съхраняване и на 
центрове за разкомплектуване на ИУМПС, 
отговарящи на минималните технически 
изисквания по приложение № 3;
3. предаването на всички ИУМПС на 
площадките за събиране и съхраняване или 
в центровете за разкомплектуване;
4. разкомплектуването на приетите ИУМПС 
в центровете за разкомплектуване.
Чл. 8. (1) Икономическите оператори съо­
бразно предмета си на дейност са длъжни да 
осигурят приемането на площадки за събиране 
и съхраняване или в центрове за разком­
плектуване на цялото количество ИУМПС, 
образувани в страната през текущата година. 
(2) Лицата по ал. 1 предприемат мерки за 
поетапно постигане на следните цели:
1. ниво на повторна употреба и оползотво­
ряване, не по-ниско от 95 на сто от теглото 
на всяко ИУМПС, прието по ал. 1; 
2. ниво на повторна употреба и рецикли­
ране, не по-ниско от 85 на сто от теглото на 
всяко ИУМПС, прието по ал. 1.
(3) Целите по ал. 2 се постигат съгласно 
сроковете по § 4 от преходните и заключи­
телните разпоредби (ПЗР). 
(4) Количеството ИУМПС (брой), необ­
ходимо за постигане на целите по ал. 2 от 
всяко лице, което пуска на пазара МПС, се 
изчислява по формулата по приложение № 2. 
(5) При изчисленията по ал. 4 не се отчита 
броят на изнесените, изпратените от страната 
към територията на друга държава – членка 
на Европейския съюз (ЕС), МПС с прекратена 
регистрация с цел повторна употреба и броят 
на откраднатите МПС.
Чл. 9. Лицата, които пускат на пазара МПС, 
отговарят и за разделното събиране, съхраня­
ването, транспортирането, предварителното 
третиране, рециклирането и/или оползотво­
ряването на негодните за употреба батерии и 
акумулатори (НУБА), образувани в резултат 
на разкомплектуване на ИУМПС, както и за 
изпълнението на целите по наредбата по чл. 13, 
ал. 1 от Закона за управление на отпадъците 
(ЗУО) за батерии и акумулатори и НУБА.
Чл. 10. Износът на ИУМПС, на отпадъци от 
МПС и/или изпращането им от територията 
на страната към територията на друга държа­
ва – членка на ЕС, се считат за изпълнение 
на целите по чл. 8, ал. 2 само ако:
1. са спазени изискванията на Регламент 
(ЕО) № 1013/2006 на Европейския парламент 
и на Съвета от 14 юни 2006 г. относно пре­
вози на отпадъци (ОВ, L 190, 12 юли 2006 г.), 
наричан по-нататък „Регламент 1013/2006“, и
2. е налице доказателство, че операцията 
по оползотворяване, в т.ч. рециклиране, е 
извършена при условия, равностойни на изис­
кванията за опазване на човешкото здраве и на 
околната среда, еквивалентни на изискванията 
в законодателството на ЕС, включително че 
съоръжението или инсталацията, в която е 
извършена съответната операция, гарантира 
постигането на целите по чл. 8.
Раздел II
Изпълнение на задълженията чрез колек­
тивни системи
Чл. 11. (1) Лицата, които пускат на пазара 
МПС, могат да изпълняват задълженията си за 
постигане на целите по чл. 8 чрез колективна 
система по смисъла на чл. 14, ал. 2, т. 2 ЗУО. 
(2) Колективната система по ал. 1 се осъ­
ществява чрез организация по оползотворя­
ване на ИУМПС, притежаваща разрешение, 
издадено по реда на глава пета, раздел III 
от ЗУО.
(3) Лицата, които пускат на пазара МПС, 
сключили договор с организация по оползо­
творяване по ал. 2, се считат за изпълняващи 
задълженията си чрез колективна система.
(4) Организацията по оползотворяване по 
ал. 2 осигурява за своя сметка изграждането 
и въвеждането в действие на компютърна 
информационна система за отчитане и кон­
трол на:
1. количеството пуснати на пазара МПС 
от нейните членове;
2. издадените документи по Наредбата за 
определяне на реда и размера за заплащане на 
продуктова такса за продукти, след употребата 
на които се образуват масово разпростране­
ни отпадъци, приета с Постановление № 120 
на Министерския съвет от 2008 г. (обн., ДВ, 
бр. 53 от 2008 г.; изм. и доп., бр. 5 и 45 от 
2009 г., бр. 69 и 85 от 2010 г., бр. 29 от 2011 г.